钦定古今图书集成/明伦汇编/家范典/第101卷 > 高兆麟集 > 《生日会约》
## 钦定古今图书集成/明伦汇编/家范典/第101卷 > 高兆麟集 > 《生日会约》

今人于诞日，延集宾朋，呼优称觞，不论家之有无，一
以侈盛为贵。曾记往昔以年高分尊方做生日，今则
二十、三十，虽在卑幼亦做矣。往昔凡遇齐头，必至七
十、八十以及五六十方做，今则年年而做之矣。人之
肯做生日如此，所以重吾生也。夫必有身而后有生，
重吾生者所以重吾身也。抑思此身何自而来乎？非
“祖宗所遗乎？然而祖宗往矣，而祖宗之心念注在子
孙，凡我昆弟伯叔以至宗族，孰非祖宗之遗，孰非祖
宗心念所注，能以重吾生、重吾身之心。一仰思于祖
宗，并体祖宗心念所注，以推及昆弟叔伯宗族，方为
真重吾身，方为不虚。此生虽年年做生日，不碍矣。”今
以此意定为生日会。是会也，不论尊“卑长幼，凡遇生
日，泒分有三，上者五分，次三分，再次二分。在尊长则
呼卑幼而饮之，在卑幼则奉尊长而祝之。置簿一扇，
轮一直会，一月一转。如此则常常相聚，意气联属。或
不闻祖德者，则问之尊长；或不谙世故者，一型于大
方仁义”之训日闻，礼法之防自谨。且有学问商量，有
缓急倚赖，面熟而心自齐，情真而气自洽，必不至逾
越规矩，败坏伦常，以自安于浮薄，甘为名教中之罪
人矣。夫人而为名教之罪人，身将不保，非自弃其身，
乃弃吾祖宗所遗之身，于生日何有焉。必如此重身
敬祖，敦宗族，厚风教，数善兼备，则亦何惮而不为耶？
愿自吾门始之。《孟子》论乡井而曰：“出入相友，守望相
助。”乡且如此，况于族乎？况为身以敦族乎？我知人必
乐之矣。又如每房生子，是添丁之喜，亦吾祖宗心念
所注，血食所关，如例举焉，未为不可。

昔人有“真率会” ，当时会僚友且然，而况宗族？夫真率宜莫真率于宗族矣，只宜照分设肴，务期可口饱腹为止，若侈张，便不得名“真率。” 《规例》十二则附后：

一、是会专在敦伦，非取饮酒宴乐，务期人人毕集。《俗
例》常有，“宁可人不到而分，要到，是重分不重人。”今此
专在聚人，纵分可以不到，人不可以不到，分不到罚
五分，人不到罚壹钱。

一、是会务期久远。此举虽创自麟意，曾闻先世有行
之者矣。柰何中叶而废，以前律后，不令人视今犹昔
之感耶？唯是行止全系乎人，所谓“人存而政自举。”凡
我前辈后进铮铮不乏，岂甘自弃，以致中坠？谆切谆
切！

一、是会专尚俭朴，或遵《五簋》，或取三养。不然，先设面
数盂，再佐小碟供饮，务期便于举行，安于人情为止。
再不然，人多分少，总待一月之中，或二人合举，即一
月之中若无同寿者，亦不妨再俟，以三人为率，总是
权宜经久之计。

一是会谨循礼法。凡遇尊长生日。子侄断宜竭诚登堂称祝。如不到者罚五钱。

一、是会分礼有节。凡遇散寿，则照数捐分。若正寿，则
于常分之外加一倍焉。

一、是会规矩一定，凡寿期先五日发单敛分，而值会
之法，一月轮一人司之，庶无紊乱遗忘之弊。其有宜
发单而不发单者，罚二钱。

一、“是会务遵谦让，宗族䜩会，不比寻常聚饮觥筹交
错之间，更宜寓以礼让相先之意，不得泛习虚浮，偶
因杯酒而盛气相加。如蹈此辙者，罚三钱。”

一、“是会登记宜详。每年置簿一扇，登记聚会并人数、
分数，以验会中增盛之美。如簿到不登记者罚一钱，
并簿遗失者罚一两。”

一、是会立法甚严，凡一切罚银，俱于次日值会者征
出，贮于五房当铺之中，以俟公举之费。如征不出者，
合族坐征，无致中阻，以期遵守。或曰：“以卑幼而罚尊
长，似为未便。不知尊长以礼自持，必不致罚。”即或偶
有之值会者，须禀过族长，遵族长之命往征。是情理
之甚当，而事之极可行者。

一、是会成人入会，凡某位生几子、某人几岁，俱开载
簿上，以便查。其至十六岁，即敛分入会，定为永例，不
致遗漏躲避。

一是会添丁宜庆遇某房添丁值会者。即登记生年
月日于簿。以兆生生不已之庆。随发单敛分举贺如
例。

一、是会交接有序。如前月某人值会，下月交送某人，
其一一事体开载如例。又书“某月某人交与某位掌
管。”如此写记明白。庶不至差错起推诿之弊矣。

右十二则，可谓详之详矣。原以“聚会为美，非欲以本枝一叶，漠然如行道之人，一切不相关切。甚且等而下之，流为浇薄，蹈习市井，平常不觉，一当聚会，便尔手忙脚乱，无安身之处。如是者非无人，吾见亦屡矣。纵其人不足惜，追念祖宗，忍见斯状。然所以致是者，总是平日不闻格言正论，不见尊辈长者，虽欲不如” 是，不可得也。麟今创是，要见何心？且派分既分，设席又合，称家有无，各随其便，非强人以所难也。凡我贤达，宜深维之。御李山人麟又跋。